cyanic-selkie/wikianc huggingface dataset:
SA8000
Kritikk
SA8000-sertifiseringen gjelder for enkeltstående selskaper (fabrikker). Dette har møtt kritikk sett i forhold til for eksempel tekstilbransjen. Der blir svært mye av arbeidet gjort av underleverandører. Disse underleverandørene blir ikke sjekket. Noen bedrifter har tatt initiativ til at i det minste de viktigste underleverandørerne også blir sertifisert, og SA8000 inneholder krav om at bedriften må ha et visst oppsyn med sine underleverandører.
Oniticellus
Utseende
Ganske små, langbeinte, avlange skarabider. Kroppen er ganske glatt, ofte med gulaktige tegninger.
Utbredelse
Slekten er vidt utbredt i Afrika og de sørlige delene av Asia og Europa.
Lerstad
Det var lenge diskutert å legge motorvei gjennom Lerstad, men dette ble møtt av store protester, hovedsakelig fra innbyggerne på Lerstad.
På Lerstad finner man Lerstad barneskole. Skolen med sine i underkant av 300 elever (269 skoleåret 04/05) ble bygget i 1977 og er base for skolemusikkorpset Lerstad skolekorps. Korpset er sammen med Herd fotball det viktigste fritidstilbudet til barn på Lerstad.
Bydelen Lerstad huser flere lokale stjerner. Aalesunds spillere Andreas og Oddbjørn Lie er født og oppvokst her.
Ragnar Grøm
Ragnar Grøm (født 17. oktober 1927, død 26. januar 2018) var en norsk teolog, forfatter og salmedikter. Han var i mange år knyttet til Bergen Lærerhøgskole som høgskolelektor, senere førsteamanuensis i kristendomskunnskap og religion.
Grøm var formann i sentralstyret i Norges Kirkesangforbund i 14 år fra 1983 til 1997, og han er også æresmedlem av forbundet. Han var redaktør for Norsk kirkesang i 17 år og daglig leder av Norges Kirkesangforbunds forlag fram til det ble oppløst i 2001.
Grøm har også skrevet flere bøker. Han var redaktør for Norges Kirkesangforbunds festskrift Store Gud vi lover deg og han har skrevet boken  Kyrkjespir og kyrkjespor sammen med  Tormod Tobiassen og Torstein Selvik. Alene har han skrevet boken Med salmeboka gjennom kyrkjeåret foruten en rekke artikler.
Ragnar Grøm var en av tre medlemmer i redaksjonen for første bind av Nytt norsk salmeleksikon (Tapir Akademisk Forlag 2011) og skrev en rekke artikler i bind II og III av samme leksikon (Akademika forlag 2012-13).
Han har oversatt en salme som er med i Norsk Salmebok (1985), salmen «Syng trøstig til Guds ære» som står på nummer 527.
Morr
Morr har flere betydninger:
Klubbe
Klubbe kan ha flere betydninger:
Filmåret 1884
Filmåret 1884 er en oversikt over hendelser og fødte filmpersonligheter i 1884.
Fødsler
1884 in film
Vasilij Bubka
Vasilij Bubka, ukrainsk Василь Бубка - Vasyl Bubka (født 26. november 1960 i Luhansk er en ukrainsk tidligere friidrettsutøver som konkurrerte i stavhopp for Sovjetunionen. Han er eldre bror av Serhij Bubka. Bubka deltok under VM innendørs i 1985, hvor han tok bronsemedalje med et hopp på 5,60. Under EM i Stuttgart året etter ble han sølvmedaljør etter broren Sergej, etter et hopp på 5,75.
Hans siste mesterskapsstart var i VM 1993 hvor han fikk niendeplass etter å ha klart 5,70.
Engelsk 1. divisjon 1900–01
'''Engelsk 1. divisjon 1900–01''' var den 13. sesongen i Football League. Liverpool ble ligamester for første gang.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1900–01:
Referanser
1900–01 in English football es:Anexo:1900-01 en el fútbol de Inglaterra Piłka nożna w Anglii (1900/1901)
Bløtdyr
Bløtdyr eller mollusker (Mollusca) er en rekke med virvelløse dyr, altså dyr som mangler ryggsøyle eller ryggstreng og derfor har en uleddet kropp og bløt hud. Mange bløtdyr har imidlertid et skall til beskyttelse, som er bygget opp av kalk og proteiner. Det har blitt estimert at det trolig eksisterer mer enn 100 000 ulike nålevende arter av bløtdyr, men ingen vet nøyaktig hvor mange som egentlig finnes. I tillegg er cirka 35 000 fossile arter kjent. De fleste artene er marine, men det finnes også limiske (for eksempel muslinger og noen snegler) og terrestriske arter (for eksempel lungesnegler og spesialiserte arter av forgjellesnegler).
Bløtdyr utgjør cirka 23 prosent av alle navngitte marine organismer, og er med det også den den største gruppen av marine dyr. De utviser et betydelig biologisk mangfold, både hva anatomi, atferd og valg av habitat angår. Gruppen deles som regel videre inn i ni (som her) eller ti klasser, litt etter hvilken taksonomisk inndeling som blir fulgt, hvorav åtte eksisterende og én (som her) eller to klasser som er totalt utdødd. Snegler (Gastropoda) er langt den mest tallrike gruppen hva artsrikdom angår, og utgjør cirka 80 prosent av bløtdysartene.
Per 2016 var det i henhold til Artsdatabanken registrert cirka 950 arter med bløtdyr i Norge, hvorav 796 marine og 51 som er relaterte til ferskvann.
Utvikling
Bløtdyr oppsto trolig i tidlig kambrium, for rundt 560 millioner år siden. Skallrester er de vanligste fossilene, men det er også funnet krypespor etter bløtdyr. I oldtiden var det flere grupper av bløtdyr enn i dag, men de gruppene som fortsatt eksisterer fantes alt mot slutten av kambrium. De eldste fossilene er funnet etter dyr som levde i havet, men ferskvannsbløtdyr oppsto trolig ikke så lenge etter. Landlevende bløtdyr oppsto imidlertid først i karbon.
Biologi
Hos bløtdyrene er kroppen delt i hode, fot, innvollssekk og kappe.
De fleste bløtdyr puster med gjeller (ktenidier). Unntaket er lungesneglene, samt arter av marine forgjellesnegler som albuesnegl og bakgjellesnegler (nakensnegler) som har utviklet sekundære gjeller.
Forplantningskjertelen kan være både paret og uparet, og dyret kan være både særkjønnet eller tvekjønnet. Forplantningsorganene er ofte knyttet til kompliserte bikjertler og eiendommelige paringsorganer. De fleste artene legger eggene i klumper, men mange har også planktoniske egg som svever fritt i vannmassene. Eggene utvikles som regel til en flimmerhårkledd larveform, kalt veligerlarver. Disse svømmer fritt i vannmassene ved hjelp av flimmerhårene og har betydning for dyras utbredelse. I noen tilfeller trenger også avkommet (veligerlarvene) et vertsdyr for å utvikle seg.
Inndeling
Inndelingen under følger WoRMS og er i henhold til WoRMS (2004). Norske navn følger i hovedsak Artsdatabanken, men navn i parentes er kun uoffisielle beskrivelser.
MF «Florøy»
MF «Levanger», tidligere «Florøy», er ei ferje som ble bygget i 1968 for Fylkesbaatane i Sogn og Fjordane (senere Fjord1 Fylkesbaatane). I 2013 byttet ferjen navn til «Levanger» og er reserveferje for MF «Ytterøy» ved ferjesambandet mellom Levanger og Ytterøy i Trøndelag.
Bygging
MF «Florøy» ble bygget av Hatlø Verksted AS i Ulsteinvik. Skroget ble bygget ved Kvina Verft AS i Flekkefjord. Ferja er 49 meter lang og 10,9 meter brei. Den har en kapasitet på 28 PBE og 190 passasjerer. I begynnelsen tok den 40 PBE og 240 passasjerer, men siden har den blitt ombygd. Farten er 11 knop. Navnet Florøy fikk den etter den aller første motorbåten til Fylkesbaatane, som selskapet solgte i 1967. Den var Fylkesbaatane sin største ferje i tre år og den første pendelfergen til selskapet, fram til MF «Esefjord» kom.
Historie
To dager etter at «Florøy» ble levert ble den satt inn på Kaupanger–Revsnes i Sogn. Der gikk ferja fram til 1975. Da kom 50-bilers ferja MF «Stryn» (nå MF «Romsdal»), som avløste «Florøy» på Kaupanger–Revsnes. Da gikk «Florøy» inn på Hella–Dragsvik–Vangsnes. Senere ble ferja brukt til supplering og avløsing i flere ferjesamband.
Marianne Viermyr
Marianne Viermyr (født 14. januar 1947 i Oslo) er en norsk forfatter og barnebokforfatter, bosatt i Bærum.
Hun har en variert yrkesbakgrunn både før og etter at hun ble utdannet førskolelærer i 1970. Hun debuterte som forfatter i 1976 og har skrevet på fulltid siden 1988. Hun bodde i Østfold i 18 år før hun i 1989 bosatte seg i Bærum.
Hun vant Dammprisen i 1989.
Tore Edvard Bergaust
Tore Edvard Bergaust (født 10. desember 1955) er utdannet landskapsarkitekt fra NLH i 1982 og har i tillegg utdannelse i personal, ledelse, kunsthistorie og forvaltning.
Han er dosent i landskapsarkitektur på Norges miljø- og biovitenskapelige universitet (NMBU), Faktultet for landskap og samfunn (LANDSAM) fra 2009 og instituttleder ved Institutt for landskapsarkitektur fra 2017. Bergaust har hatt og har en rekke verv innen ulike faglige organisasjoner både nasjonalt og internasjonalt.
Landskapsarkitekturstudiet ved NMBU ble etablert i 1919 og er en Europas eldste utdanninger innen landskapsarkitektur. Han har en allsidig praksis og bakgrunn fra ledelse, grøntanleggsforvaltning, kunsthistorie og kulturminneforvaltning.
Łukasz Kruczek
Łukasz Paweł Kruczek (født 1. november 1975 i Buczkowice) er en polsk tidligere skihopper som representerte LKS Klimczok Bystra.
Han konkurrerte internasjonalt i årene 1994-2003. Verdenscupdebuten kom i Zakopane 27. januar 1996, der han ble nummer 43. Hans beste sammenlagtplassering i verdenscupen var 63.-plass i 1999/2000; beste individuelle plassering i enkeltrenn var 14.-plass i Kuopio 28. november 1999. Han var på det polske laget som ble nummer 3 i lagkonkurransen i Villach 9. desember 2001. Hans beste sammenlagtplasseringer i Sommer Grand Prix og kontinentalcupen var henholdsvis 45.-plass i 2002 og 33.-plass i 2000/01. Hans siste verdenscuprenn var i Planica i mars 2002.
Kruczek ble nummer 46 av 50 deltakere i VM i skiflyging i Bad Mitterndorf (Kulm) i 1996. I OL i Nagano (Hakuba) i 1998 ble han nummer 45 av 62 deltakere i storbakken og var på det polske laget som ble nummer 8 av 13 lag i lagkonkurransen. Han deltok i VM i 1997 og 1999, med 32.-plass i storbakken i Bischofshofen (Ramsau) i 1999 som beste individuelle plassering.
Barnards stjerne
Barnards stjerne er en liten rød stjerne som er Solens nest nærmeste nabo etter Alfa Centauri-systemet. Den befinner seg i stjernebildet Ophiuchus (Slangebæreren). Barnards stjerne er meget spesiell ved at den beveger seg raskere enn noen annen stjerne man kjenner til. Den er en slags «vandrer» i Melkeveien som ikke følger de vanlige banene rundt galaksens sentrum. Den er på vei mot oss, og vil på det nærmeste passere Solen i en avstand av 3,85 lysår om ca. 10 000 år. Den ble oppdaget i 1916 av astronomen Edward Emerson Barnard.
Rohloff AG
Rohloff AG er et tysk selskap fra Fuldatal nær Kassel som produserer navgir for sykler, sykkelkjeder og verktøy som er kjent for deres holdbarhet og gode funksjon. Rohloffs logo er en svart siluett av en ravn på en gul bakgrunn, og selskapets slogan er «No slogan, just facts».
Speedhub 500/14
På 1990-tallet utviklet innehaver Bernhard Rohloff produktet som selskapet er best kjent for idag, det innovative planetnavgiret Speedhub 500/14. I 2008 var produksjonen av Rohloff Speedhub rundt 20 000 enheter.
Cölln
Cölln er en historisk by innenfor grensene av sentrum i det nåværende Berlin. Byen lå på en øy i Spree og var en av to byer som i senmiddelalderen vokste sammen til dobbeltbyen Berlin-Cölln. Dagens Berlin har sitt opphav i denne dobbelbyen.
I middelalderen hadde Cölln 1 400 innbyggere. Som bydel i Berlin hadde Cölln i 1871 16 554 innbyggere. I 1910 var innbyggertallet sunket til 1 400 og i 1920 ble Cölln innlemmet i den daværende bydelen Mitte. I den andre verdenskrigen fikk Cölln meget store skader og kan idag ikke gjenkjennes som historisk bydel. Navnet Cölln eller Alt-Cölln blir ikke lenger brukt som stedsangivelse i alminnelig språkbruk.
Queen Rocks
Queen Rocks er et samlealbum av det britiske rockebandet Queen, utgitt 1997. Plata er for det meste en samling av Queens tyngste rockesanger, men har også en ny sang, «No One But You (Only the Good Die Young)». Denne sangen begynte som en sang til Brian Mays soloplate Another World (1998), men de bestemte seg for å spille den inn sammen som en foreløpig avslutning på Queens karriere. Den er foreløpig Queens siste studioinnspilling, og den første (og eneste) uten frontfigur og vokalist Freddie Mercury.
Plata er på en måte unik for Queen-platene, siden den med vilje ikke fulgte standarden for Queens hits-plater. Kriteriet for inklusjon på denne plata var at sangen var pur hardrock. Noen store hits er der («Hammer to Fall», «Seven Seas of Rhye»), og noen inkluderte sanger ble aldri utgitt som singler («Put Out the Fire», «Sheer Heart Attack»), men alle sangene er klassiske rockesanger som selv de mindre fans vil ønske velkommen.
Et godt antall gode låter er ikke med («Brighton Rock», «I Go Crazy», «Liar»), men Queen Rocks lever opp til sitt navn og er en solid samling. Kanskje en oppfølger kommer en dag, men det kan hende vil være å skyve grensa, og legge til enda en Hits-samling på markedet, som i Queens tilfelle inkluderer noen overlappende (men hver for seg eksellente) samlinger.
Brian May har uttrykt et ønske om å trekke tilbake mange av disse samlingene, for å få fokus tilbake til de originale platene, det er da spesielt Platinum Collection han ønsker å trekke tilbake. Om eller når dette skjer, vil forhåpentlig Queen Rocks stå sin grunn og fortsatt være tilgjengelig.
Båstad (Trøgstad)
Båstad er en bygd i den nordlige delen av Trøgstad i Indre Østfold kommune. Stedet ligger 8 km fra Skjønhaug, det tidligere kommunesenteret i Trøgstad, langs riksvei 22.
Tettstedet i bygda er Heiås, men lokalt brukes navnet Heiås kun om området rundt veikrysset Båstadveien (riksvei 22) - Sentvetveien (fylkesvei 773). Kommuneadministrasjonen i Trøgstad omtalte tettstedet som Båstad. Båstad er også navnet på poststedet, med nummer 1866.
Bygda har barneskole (Båstad skole), barnehage, butikk, bensinstasjon, motell og campingplass. Idrettsanleggene i bygda omfatter en kunstisbane for skøyter (400 meter), fotballbane (gress), lysløype (3 km), tennisbane og skytterbane.
Båstad kirke er bygd i 1860.
Båstad innehar kulderekorden for Østfold fylke på -34,9 grader, satt den 9. februar 1966.
Øyebunaden
Øyebunaden er en bunad fra Øye i Kvinesdal kommune i Agder. Den stammer fra Kristiansands-bunaden, men har noen få variasjoner i farger og mønster.
Petrovsk-Zabajkalskij
Petrovsk-Zabajkalskij (russisk: Петро́вск-Забайка́льский) er en by i Zabajkalskij kraj i Russland. Den ligger rundt 330 km sørvest for Tsjita.
Den ble grunnlagt i 1789 som Petrovskij Zavod. Bystatus ble innvilget i 1926, og den fikk samtidig sitt nåværende navn.
Demografi
Befolkningsutvikling: ! År || Folketall || Kilde
James Rainwater
Sammen med Aage Niels Bohr og Ben Mottelson ble han tildelt Nobelprisen i fysikk i 1975 for oppdagelsen av forbindelsen mellom kollektive bevegelser og partikkelbevegelser i atomkjerner, samt den derpå baserte utviklingen av teorien for atomkjernens struktur.
Betsson
Den tekniske utviklingen av Betsson.com ble påbegynt i begynnelsen av 2001, og i april 2002 fikk Betsson en bookmaker-lisens i London. Hjemmesiden ble lansert i mai 2002 på engelsk og svensk. En måned senere var Betsson blant de første i verden som tilbød Live Betting. I 2003 kom siden også på finsk og tysk. Betsson introduserte også kasino dette året og 20 forskjellige kasinospill var nå tilgjengelige på nettstedet. I 2004 vokste Betsson og ble lansert i to nye land, Norge og Tsjekkia. I juli kom Betsson Poker og ble lansert i samarbeid med Ongame – det største pokernettverket i verden.
I mars 2005, hadde Betsson fått over 100.000 registrerte kunder. Selskapet fortsatte og vokse med store lanseringskampanjer i Tyrkia, Island og Danmark. I april ble Betsson kjøpt opp og ble et heleid selskap under Cherry, og dermed listet på børsen i Stockholm.
I 2006 ble Betssons hovedkontor flyttet fra London til Malta.
Betsson har høstet kritikk for aggressiv markedsføring mot norske borgere i strid med det norske spillmonopolet, blant annet fra Lotteritilsynets leder Atle Hamar. I juli 2021 varslet tilsynet vedtak om full stans i virksomheten til Betsson og øvrige pengespill markedsført av selskap i konsernet BML Group Limited.
I 2021 ble det kunngjort at Betsson skal lanseres i Mexico gjennom et partnerskap med det lokale selskapet Big Bola Casinos I 2021 inngikk Betsson en avtale om å bli regional sponsor for Copa América 2021 Som en del av avtalen vil Betsson erverve merkevarerettigheter.
I 2021 utvidet Betsson sin virksomhet i Øst-Europa med lanseringen av det nye varemerket Europebet og et nytt kontor i Minsk i Hviterussland Under varemerket Europobet vil Betsson tilby kasino-, sportsbook- og pokertjenester.
I 2021 kunngjorde Betsson at administrerende direktør Pontus Lindwall skal gå av. Selskapet er på utkikk etter en ny administrerende direktør etter at Lindwall fullførte oppgaven med å få spillselskapet tilbake på rett spor. Lindwall fortsetter som administrerende direktør til en ny administrerende direktør er ansatt.
I februar 2022 debuterer Betsson med nettspill i Buenos Aires by og provins (Argentina) med den lokale operatøren Casino Victoria.
I juli 2022 rapporterte Pontus Lindwall at organisk vekst er en perfekt strategi for Betsson. Mellom april og juni økte konsernets organiske trafikk fra Latin-Amerika, Sentral- og Øst-Europa og Sentral-Asia med 13 % De totale inntektene fra regionen nådde 45,7 millioner euro i andre kvartal, en økning på 86,2 % sammenlignet med året før.
Château Gaillard
Château Gaillard («Sterk festning») er festning fra middelalderen, nå i ruiner, som ligger 90 meter over Les Andelys med utsikt over elven Seine i departementet Eure i Normandie. Den ligger rundt 95 km nordvest for Paris og 40 km fra Rouen. Arbeidet med å bygge festningen begynte i 1196 i regi av Rikard Løvehjerte som var på samme tid konge av England og føydal hertug av Normandie. Festningen var kostbar å bygge, men det meste av arbeidet ble gjort på uvanlig kort tid. Den tok kun to år ferdigstille, og på samme tid ble byen Petit Andely bygget. Château Gaillard har en kompleks og avansert utforming, og benytter tidlige prinsipper for konsentrisk befestning. Den var også en av de tidligste europeiske festningene som benyttet machicoulis, det vil si skyteskår rettet nedover, Festningen består av tre separate borggårder som er adskilt av en tørr vollgrav, og med et borgtårn i den innerste borggården.
Fylkesvei 3192
Fylkesvei 3192 (Johan Sollies Gate) går mellom Holtanveien og Storgata i Horten kommune. Veiens lengde er 0,5 km.
Château Gaillard
Château Gaillard ble erobret i 1204 av den franske kongen Filip II etter en langvarig beleiring. På midten av 1300-tallet var det her den landsforviste David II av Skottland oppholdt seg med sin dronning. Festningen endret eiere flere ganger i løpet av hundreårskrigen, men i 1449 erobret den franske kongen Château Gaillard fra engelskmennene for godt, og den forble i fransk eierskap.
Fylkesvei 3192
Frem til 2019 hadde veien betegnelsen fylkesvei 704 (Vestfold).
Château Gaillard
Festningsruinene er oppført som historisk monument, monument historique, av det franske kulturdepartementet siden 1862. Den indre borgtårnet er åpent for publikum fra mars til november, og den ytre delen er tilgjengelig året rundt.
Bakgrunn
Rikard Løvehjerte arvet Normandie fra sin far Henrik II av England i 1189 da han overtok den engelske tronen. Det var rivalisering mellom huset Capet og huset Plantagenet. Den engelsk Plantagenet-kongen Rikard var mektigere enn den franske Capet-kongen, til tross det faktum at formelt var Rikard som hertug av Normandie en føydal vasall av den franske kongen og måtte gi sin homagium, hyllest, for sine land og besittelser i kongeriket Frankrike. Fra 1190 og fram til 1192 gjorde Rikard Løvehjerte sin korsplikt ved å delta i det tredje korstog. Deltager var også Filip II av Frankrike da begge var skeptiske om den andre ville invadere hverandres områder mens de var fraværende i Det hellige land. På reisen tilbake ble Rikard tatt til fange og fengslet, og han ble ikke løslatt før den 4. februar 1194. I Rikards fravær gjorde hans bror Johan av England opprør med støtte fra Filip II. Blant Filips erobringer i perioden mens Rikard satt fengslet var normanniske Vexin og noen få byer som Vaudreuil, Verneuil og Évreux. Straks Rikard hadde etablert seg som engelsk konge igjen begynte prosessen med å gjenerobre tapt landområder og besittelser i Frankrike, og det var først innen 1198 at han greide å gjenerobre deler av det.
Stedet for Château Gaillard innenfor herregodset Andeli, beliggende høyt over elven Seine, som var en viktig transportrute, ble identifisert som en naturlig forsvarsposisjon. I dalen under lå byen Andely, senere kalt Grand Andely. I henhold til betingelsene i traktaten ved Louviers, som ble inngått i januar 1196 mellom Rikard og Filip II, kunne ingen av kongene befeste dette stedet. Til tross for dette var Rikard fast bestemt på å bygge sin festning ved Andeli. Hensikten var å beskytte hertugdømmet Normandie fra franske angrep og fylte et tomrom i det normanniske forsvaret etter at Château de Gisors og særlig Château de Gaillon var kommet på franske hender. Château Gaillard kunne også benyttes som base for å starte militære kampanjer for å gjenerobre normanniske Vexin. Rikard forsøkte å skaffe seg herregodset Andeli ved forhandlinger. Walter de Coutances, erkebiskop av Rouen og biskop av Lincoln, var motvillig til å selge godset Andeli da det var et av bispedømmets mest lønnsomme, og andre landområder tilhørende erkebiskopen hadde blitt ødelagt av krig. Da Filip beleiret Aumale i det nordlige Normandie, ved grensen til Picardie, ble Rikard lei av å vente og bare tok godset, til tross for fordømmelse fra kirken.
Stedet til Château Gaillard hadde ikke blitt befestet tidligere, byen Petit Andely ble bygget samtidig med festningen, og sammen med historiske Grand Andely, er de to til sammen kjent som Les Andelys. Festningen ble reist på en høy odde, 90 meter over Les Andelys, og med utsikt over en sving i elven Seine. Festningen var knyttet til Les Andelys via en rekke samtidige ytre arbeider.
Skånes-Fagerhult
Skånes-Fagerhult er et tettsted i Örkelljunga kommune i Skåne län i Sverige. I 2010 hadde tettstedet 856 innbyggere.
Ava Gardner
Ava Lavinia Gardner (født 24. desember 1922, død 25. januar 1990) var en amerikansk skuespillerinne.
Gardner signerte filmkontrakt med Metro-Goldwyn-Mayer i 1941. De første årene spilte hun for det meste små roller, før hun gjorde seg bemerket i film noiren Drapsmenn (1946). Gardner ble nominert til Oscar for beste kvinnelige hovedrolle for rolletolkningen sin i den romantiske dramafilmen Mogambo (1953).
Gardner spilte i filmer som The Hucksters (1947), Manhattan karusell (1949), Pandora og den flygende hollender (1951), Show Boat (1951), Sneen på Kilimanjaro (1952), Barfotgrevinnen (1954), 55 dager i Peking (1963), Syv dager i mai (1964), Iguana-natten (1964), Roy Bean – Loven vest for Pecos (1972), Jordskjelvet (1974) og Alarm på Nord-Ekspressen (1976). Hun var aktiv som skuespiller frem til 1986.
Gardner var gift med Mickey Rooney fra 1942 til 1943, Artie Shaw fra 1945 til 1946 og Frank Sinatra fra 1951 til 1957. Hun døde i London i 1990, 67 år gammel.
Gardner fikk en stjerne på Hollywood Walk of Fame i 1960. I 1999 ble hun kåret til tidenes 25. største kvinnelige filmlegende av Det amerikanske filminstituttet.
Kalhovd turisthytte
Kalhovd turisthytte er en DNT-hytte (normalt kalt turisthytte) som ligger i Tinn kommune i Vestfold og Telemark, på østsiden av Hardangervidda. Hytten eies og drives av DNT Telemark, som igjen er underlagt Den Norske Turistforening (DNT) på nasjonalt plan. Den er betjent rundt påske og i sommersesongen. Utenom sesong er den ubetjent og låst med standard DNT-nøkkel.
Tanyderidae
Tanyderidae er en liten familie av middelsstore, slanke mygg. De har blitt kalt ur-stankelbein, men dette navnet er litt uheldig da de antagelig ikke er i nær slekt med stankelbeinene. Familien finnes ikke i Norge. På verdensbasis er det kjent 55 arter, men ingen fra Europa.
Utseende
Middelsstore til ganske store (10- 40 millimeter), slanke mygg med lange bein, ligner småstankelbein (Limoniidae). Kroppen er lang og slank. Vingene er smale, vanligvis med mørke tverrbånd og et tydelig, rettvinklet bakhjørne (anal-lobe).
Hodet er lite med små fasettøyne, men uten punktøyne (ocelli). Antennene består av 16-25 ledd, er forholdsvis korte og slanke. Munndelene er forlenget hos noen arter.
Larvene er sylindriske med tydelig hodekapsel, og har tre par trådformede trakégjeller nær bakenden.
Levevis
Tanyderidae er ganske sjeldne mygg, og man vet lite om biologien deres. Larvene lever i vann, noen grupper lever fritt i vannet og andre i vasstrukken, råtten ved som ligger langs elvebreddene. Man finner sjelden de voksne dyrene, men når man finner dem, kan de forekomme i store mengder.
Utbredelse
Tanyderidae er utbredt over store deler av verden, men mangler i Europa og i de tropiske områdene. Det finnes arter i Nord- og Sør-Amerika, Asia og på en del øyer i Stillehavet.
En gammel gruppe
I dag er Tanyderidae en ganske artsfattig gruppe, men det kjennes forholdsvis mange fossiler av dem fra Jordas middelalder, tilbake til tidlig jura. Det ser ut til at Tanyderidae i dag er rester av en gruppe av tovinger som var ganske stor i tovingenes «barndom».
Systematisk inndeling
Denne familien har vist seg vanskelig å plassere i forhold til de andre, nålevende mygg-familiene. De ligner på stankelbein men er neppe i slekt med disse. Nærmeste nålevende slektninger er trolig enten glansmygg Ptychopteridae eller Blephariceridae/Psychodidae.
Fylkesvei 3746
Fylkesvei 3746 går mellom Graslia i Vennesla og Fisketjønn i Birkenes.
Strekningen ble fastlagt 2019, og består av de tidligere fylkesvei 66 (Vest-Agder) og fylkesvei 253 (Aust-Agder).
Sverige under Vinter-OL 1936
Sverige under Vinter-OL 1936. 32 sportsutøvere fra Sverige, 31 menn og én kvinne, deltok i sju sporter i Vinter-OL 1936 i Garmisch-Partenkirchen. De deltok i alpint, langrenn, kunstløp, skihopping, skøyter, ishockey og kombinert. Sverige kom på tredjeplass med to gull-, to sølv- og tre bronsemedaljer. Sven Selånger var svensk flaggbærer under åpningsseremonien.
Philippe Collet
Philippe Collet (født 13. desember 1963 i Nancy) er en fransk tidligere stavhopper. Karrierens desiderte høydepunkt er bronsemedaljen fra EM 1986 i Stuttgart, hvor vinneren var Serhij Bubka foran broren Vassilij Bubka.
Ørjan Totland
Liv og virke
Totland ble i 1992 cand.scient. i botanisk økologi ved Universitetet i Bergen, Botanisk institutt. Han ble i 1993 opptatt på et doktorgradsprogram og forsvarte doktorgraden i 1995 på en avhandling om alpine planters reproduksjon. Deretter jobbet han i Bergen med ulike forskningsoppdrag til han i 2000 ble tilsatt ved Universitetet for miljø- og biovitenskap på Ås, hvor han nå er professor.
Åsljunga
Åsljunga er et tettsted i Örkelljunga kommune i Skåne län i Sverige. I 2010 hadde tettstedet 659 innbyggere.
Kerstin Berger
Kerstin Berger eller Kerstin Berger Olsson, født 3. januar 1916 i S:t Olai Norrköping, død 23. mai 2003 i Stockholms domkyrkoförsamling, Stockholm, var en svensk skuespillerinne.
Anne Grete Preus
Anne Grete Preus (født 22. mai 1957 i Haugesund, død 25. august 2019 ) var en norsk sanger, musiker og låtskriver. Hun hadde bakgrunn fra rockebandene Veslefrikk og Can Can og ga totalt ut ti soloalbum etter at hun debuterte som soloartist i 1988. Hun mottok flere priser, blant annet fire Spellemannpriser. I norsk sammenheng ble hun regnet som en foregangsfigur blant kvinnelige rockeartister, som allerede i 1970-årene skrev det meste av låtmaterialet.
Kerstin Berger
Berger drev teaterstudier hos Julia Håkansson og trådte inn i filmbransjen 1938.
Anne Grete Preus
Musiker og sanger
I 1978 ble hun med i den venstrepolitiske rockegruppen Veslefrikk, med Per Vestaby (kjent fra CC Cowboys) på bass. Bandet gav ut tre studioalbum og oppnådde oppmerksomhet i flere land, blant annet på Roskildefestivalen. Veslefrikk ble oppløst i 1982, og Vestaby og Preus startet året etter rockegruppen Can Can sammen med blant annet gitaristen Jørn Christensen (også fra CC Cowboys). Can Can gav ut to studioalbum og vant Spellemannprisen 1984 for debutplaten En lek i forhold. Oppfølgeren European Rainbow (1986) hadde engelskspråklige tekster.
Film- og teatermusikk
Anne Grete Preus komponerte også musikk til film og teater. Hun komponerte for filmen At dere tør (1981) og Svarte fugler (1983), begge av regissøren Lasse Glomm. Sammen med Can Can skrev Anne Grete Preus filmmusikken til Snart 17 (1984).
Anne Grete Preus var på denne tiden glad i tekster av Jens Bjørneboe. I 1986 tonesatte hun Bjørneboes skuespill Til lykke med dagen, som er ei satire over jus og fengselsvesen. Det ble oppsatt på Centralteatret i 1986. Preus fortalte at Bjørneboes tekster hadde stor innvirkning på hennes eget arbeid, noe som munnet ut i soloalbumet Fullmåne i 1988. Samme år produserte hun også filmmusikken til Hotel St. Pauli.
Solokarriere
Fra og med Fullmånes oppfølger ''Lav sol! Høy himmel'' (1989), var Preus både musiker og låtskriver. Hun komponerte musikken til en oppsetning av Henrik Ibsens Fruen fra havet på Nationaltheatret i 1990. I 1991 gav hun ut sitt soloalbum nummer tre: Og høsten kommer tidsnok. Sangen Se fra dette albumet ble utgitt som singel. I 1992 ble Preus tildelt Gammleng-prisen i åpen klasse.
I 1994 ga hun ut albumet Millimeter som ble hennes største kommersielle suksess med 75,000 solgte eksemplarer. Albumet og tittelsporet ga henne tre priser under Spellemannprisen 1994 i klassene kvinnelig artist, årets album og årets hit. Samme år komponerte Preus musikken til balletten Den røde blusen for Den norske opera.
Preus samarbeidet med Vertavo-kvartetten, og de hadde om lag 25 konserter sammen i Norge. Hun spilte inn tittelmelodien til filmen Salige er de som tørster og TV-serien Blind gudinne. Hun laget også en promo-video for Norges Røde Kors og var med på utgivelsen Venn for samme organisasjon. Hun er også kjent for norske gjendiktninger av Bob Dylans «Ennå ikke mørkt» («Not Dark Yet») og «Fylt av min kjærlighet» («Make You Feel My Love»).
Preus gav ut albumet Vrimmel i 1996. Platen inneholdt blant annet singelen Hjertets lys. I 1997 la hun ut på sin første soloturné. Året etter kom samleplaten Mosaikk - 16 biter. I 1999 komponerte hun musikken til teaterstykket Skammen for Amfiscenen. I 2001 kom soloalbumet Alfabet, som ble innspilt i et studio i London, og produsert i samarbeid med Yngve Sætre. Den franske komponisten Hector Zazou var produsent.
I 2004 gav hun ut Når dagen roper, der den svenske gitaristen Georg Wadenius stod som produsent. Dette albumet er produsert etter lange opphold i Paris. På Om igjen for første gang (2007) deltok både Eivind Aarset og Nils Petter Molvær. Dette året gav hun også ut Sangbok. Soloalbumet Nesten alene kom i 2009. Tekstene ble skrevet nesten alene i en sjøbu i Hurum. Musikerene ble hentet inn etterhvert som sangene ble ferdige, og de ble innspilt på Rainbow Studio. Preus kalte arbeidsprosessen frigjørende og inspirerende, og omtalte verket som sitt nullpunkt. I 2010 samarbeidet hun og Kjetil Bjerkestrand med å komponere musikken til dramatiseringen av Sangen om den røde rubin av Agnar Mykle for Riksteateret.
Våren 2017 begynte hun som professor II ved Universitetet i Agder. Hun var ansatt i 20 prosent stilling i to år og underviste i låtskriving ved Institutt for rytmisk musikk. Konserter spilte hun så sent som i 2017.
I 2018 ble hun tildelt Anders Jahres kulturpris for sitt virke som sangpoet.
Død
Hun døde 25. august 2019 av leverkreft.
I 2022 annonserte Oslo Byes Vel en satsing på blå skilt om fortjenstfulle kvinner i forbindelse med kvinnedagen. Blant 222 forslag ble Preus og 11 andre kvinner valgt ut.
Mollusker
Mollusker kan referere til:
The Complete Works
The Complete Works er en samleboks med Queen-plater, utgitt i 1985. Den inneholder det britiske bandets 12 første plater, pluss en ekstra plate med låter som ikke tidligere hadde blitt utgitt.
Complete Vision
Sporene som var inkludert på Complete Vision var:
Tapira (Minas Gerais)
Tapira er en kommune i delstaten Minas Gerais i sørøstregionen av Brasil.
Halvspinnere
Halvspinnere (Drepanidae) er en familie av sommerfugler. Den består av to undergrupper som tidligere ble regnet som egne familier, de egentlige halvspinnere (Thyatirinae) og sigdvingene (Drepaninae). 15 arter er funnet i Norge.
Utseende
Middelsstore (vingespenn 15 – 60 mm), vanligvis forholdsvis slanke, brunlige sommerfugler. De to underfamiliene ser ganske forskjellige ut. Halvspinnerne (Thyatirinae) ligner slanke nattfly (Noctuidae), med avlange, avrundet trekantede forvinger og noe kraftigere kropp, mens de slanke medlemmene i underfamilien Drepaninae ligner mer på målere (Geometridae). De kan vanligvis kjennes på at forvingene ender i en sigdformet krok. Hodet er forholdsvis lite, sugesnabelen vanligvis mer eller mindre redusert. Antennene er forholdsvis korte, oftest smalt fjærformede. Forvingene er brede og trekantede, vanligvis med uttrukket spiss, hos Drepaninae, forholdsvis smale og avrundede hos Thyatirinae. Bakvingene er brede og avrundede. De har høreorganer (tympana) i bakkroppen, men i motsetning til hos andre sommerfugler er disse fullstendig indre organer, ikke synlige utenfra. Larvene er vanligvis korte og trinne, mer eller mindre nakne, ofte med påfallende utvekster.
Levevis
Larvene kan finnes på minst 20 forskjellige familier av tofrøbladete planter, dessuten på ingefærfamilien (Zingiberaceae) av de enfrøbladete plantene. De fleste nordiske artene lever på busker og trær. De voksne sommerfuglene tar vanligvis ikke næring til seg, og flyr om natten. Halvspinnerne kommer gjerne til lys, Drepaninae mindre ofte.
Euoniticellus
Euoniticellus er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Små til middelsstore, avlange, ofte delvis gulaktige skarabider. Hos en del arter har hannen et kort horn i pannen. Pronotum er bredere enn dekkvingene. Beina er forholdsvis lange, føttene på frambeina ganske små.
Levevis
Som vanlig hos gjødselgravere (Scarabaeinae) lever larvene av nedgravd møkk.
Mikhalis Sifakis
Mikhalis Sifakis (gresk: Μιχάλης Σηφάκης; født 9. september 1984) er en gresk fotballspiller som spiller for den tyrkiske klubben Samsunspor. Han spiller keeper, og er også en del av. Sifakis har spilt for to andre klubber i sin karriere, Olympiakos og OFI Kreta fra Hellas.
Han ble tatt ut til Fotball-VM 2010 i Sør-Afrika og til Fotball-EM 2012 i Polen og Ukraina.
Bueskyting
Bueskyting er skyting med pil og bue.
Bueskyting som idrett
Skyting med pil og bue er delt inn i fem klasser som konkurrerer i ulike konkurranseformer. Det internasjonale bueskytterforbundet og Norges Bueskytterforbund har definert regler for:
I bueskyting som idrett skilles det mellom fem buetyper, og det er buetypen som avgjør hvilken divisjon man skyter i
I de Olympiske leker er bueskyting på programmet, men kun med én konkurranse: utendørs skiveskyting i divisjonen for recurvebuer. Også i Paralympiske leker er bueskyting en av øvelsene.
Norske utøvere
Per I. Pahlm fra Hordaland ble i 2015 verdensmester og tok gull i VM i 3D-bueskyting i Italia..
Marit Nicolaysen
Marit Helene Nicolaysen (født 22. november 1953) er en norsk forfatter og barnebokforfatter, best kjent for bøkene om Svein og rotta.
Nicolaysen er født, oppvokst og bosatt i Oslo. Hun er utdannet cand.mag. med fransk, statsvitenskap og litteratur fra Universitetet i Oslo, og portugisisk som hun delvis har studert i Portugal. Nicolaysen var en av de første som tok mellomfag i litteraturvitenskap på musikktekster (Rock, med hovedvekt på Patti Smith).
Hun har jobbet som journalist i diverse publikasjoner, og i nærradioenes pionertid på 1980-tallet jobbet hun for RadiOrakel. Hun har arbeidet i det nå nedlagte Forskningspolitisk råd og har forøvrig i studietiden livnært seg med vaskejobber, kontorarbeid, servering og guidet turister på tur landet rundt. Hun har også jobbet som forfatterkonsulent i Norsk Forfattersentrum. Siden 2003 har hun vært forfatter på heltid. Hun har fått oppført en monolog på Prøvesalen, Det Norske Teatret, startet og arbeidet med en lokal barneteatergruppe og laget jubileumsforestilling for Norsk Arbeidsmandsforbund.
Bøkene om Svein og rotta er oversatt til svensk, dansk, finsk, estisk, litauisk, nederlandsk og tysk.
Raide
Raide er et pseudonym som blir benyttet av en norsk graffitikunstner (writere) i Oslo.
Raide startet sin graffitikarriere i 1985 og var grunnleggeren av nettverket United Taggers, som senere ble til den mindre og tettere organiserte gruppen Crime Empire. Han var en av de mest aktive da hiphop kom til Norge tidlig på 80-tallet, og fungerte som en lederskikkelse og strateg for det norske graffitimiljøet. Raide har jobbet med kunstnerkollektivet Baktruppen. Han har også utgitt jubileumsnummer for graffiti/hiphop-magasinet FatCap.
Conrad Vogt-Svendsen
Conrad Vogt-Svendsen (født 6. mars 1914, død 1. desember 1973) var norsk prest.
Under andre verdenskrig arbeidet han som sjømannsprest i den norske sjømannskirken i Hamburg. Sammen med sin kollega Arne Berge drev han hjelpearbeide for de mange skandinaviske fangene i Tyskland. Den oversikten hjelpearbeidet ga var med å legge grunnlaget for aksjonen med de hvite bussene.
Etter krigen arbeidet Vogt-Svendsen som sjømannsprest i Mobile, USA fra 1945 til 1947, deretter som sjømannsprest i Genova. Fra 1951 var han sjefssekretær ved Hjemmet for Døve, og fra 1968 hovedprest for Norges døve.
Aune
Aune er navn på en rekke gårder, grender og tettsteder i Norge. Det brukes både alene, i ulike bøyningsformer og varianter (for eksempel Aun, Aunet og Aunan), og som ledd i sammensatte navn som for eksempel Persaunet. Navnene er også vanlige som etternavn. Per januar 2020 var det 4,219 personer med Aune som etternavn. På samme tid var det 89 menn og 14 kvinner med Aune som fornavn.
Da svartedauden herjet Norge i 1349, ble mange gårder, og av og til hele bygder liggende folketomme. Gårder forfalt og de opprinnelige navnene ble glemt. Etterhvert fikk stedene nye navn, og ett av disse var Audnvin som betyr øde eng. Det siste leddet falt tidlig bort og ble erstattet av en -e. Dermed var navnet blitt Audne. Gjennom dansk språkpåvirkning falt også -d- bort og dannet dagens navn Aune.
E. coli-saken i 2006
E. coli-saken er en betegnelse på utbruddet av bakterien E. coli O103 i Norge i 2006. Til sammen 18 personer, hvorav 16 barn, ble syke etter å ha spist infisert mat. Ett av barna døde. Smittekilden viste seg å være morrpølse fra ett av Gildes anlegg. Mattilsynet ble i ettertid kritisert for håndteringen av saken. Det gikk nær to måneder fra de første sykdomstilfellene var kjent til omsetningsforbudet for morrpølse ble iverksatt.
Tapiraí (Minas Gerais)
Tapiraí er en kommune i delstaten Minas Gerais i sørøstregionen av Brasil.
Fylkesvei 5334
Fylkesveg 5334 går mellom Teatergaten og Foreningsgaten i Bergen. Veien er 340 meter lang.
Frem til 2019 hadde veien betegnelsen fylkesvei 257 (Hordaland).
Elveng
Elveng er ei bygd i Bjugn kommune i Trøndelag. Den ligger sør for Breiåa (Storelva) i Teksdalsvassdraget, rundt 15 kilometer øst for kommunesenteret Botngård. Elveng ble ryddet og dyrket på midten av 1930-tallet i regi av bureisningsselskapet Ny Jord, og bygda ble derfor lokalt ofte kalt Nyjord eller "NyJorda" av lokalbefolkningen. Fylkesvei 710 går gjennom bygda.
Historie
Nyjord har en lang historie tilknyttet Fosenhalvøya. Mektige Fru Inger av Austrått hadde landområder her som ble senere skilt ut ved salg på midten av 1800 tallet. Storgodset Varghiet Skoger har sitt hovedsete i denne lille bygdegrenda. Skogselskapet disponerer 55 000 dekar jord til disposisjon. Historien til gården strekker seg fra år 1349 fra svartedauen til den er registrert med bosetting i 1625. Selskapet Jacob Digre i Trondheim kjøpte eiendommen Varghiet med tilhørende skog i 1869 og drev den til 1933 da de solgte bruket til neste generasjon. Grøtan Sagbruk AS under Varghiet som ble oppløst i 1993 hadde i perioden 1932 til 1936, Johan Richter som forstkandidat, senere industriutvikler for Orkla Skogindustri.
Under den annen verdenskrig var stedet Elveng med bosetting en redningsplass for mange rømte fanger fra Austråttleiren på Ørlandet. På flere gårder her fikk de god hjelp, både med mat og klær og nødvendig medisinsk behandling. Disse var Leonard Lilleli, Gunnhild og Peder Øyan på bureisningsfeltet, Reidar Rødsjø, Helge Gjølga mm.
Torsengsetra er eneste gjenværende husmannsplassen som er bevart i Bjugn kommune og som har regional kulturhistorisk verdi.
Fredrik Dahm
Fredrik Dahm (født 29. oktober 1982) er en norsk fotballspiller som senest spilte for Lyn.
Dahm debuterte på Lyns A-lag i 2000 med scoring mot HamKam. Han ble alvorlig skadet i mars 2001 i en treningskamp mot Stabæk, og var borte fra fotballen i to år. Han spilte for Lørenskog i 2. divisjon i 2003 (toppscorer), 2004 og 2005 (elleve mål). I 2006 spilte han for Sparta Sarpsborg i 1. divisjon (toppscorer med åtte mål). Han har også spilt for Drøbak/Frogn. Vinteren 2009 sesongen signerte han for Lyn. Han fikk til sammen 16 Tippeliga-kamper for Lyn i 2009 hvorav ni var startopptredener. Han er storebror av Mads Dahm.
Hans kontrakt med Lyn gikk ut etter 2009 og etter det sluttet han med fotball på toppnivå.
Dahm arbeider som advokat og er utdannet jurist (2005-2010) og siviløkonom (2001-2005).
Vivi-Anne Hultén
Vivi-Anne Hultén (født 25. august 1911, død 15. januar 2003) var en svensk kunstløper som deltok i de olympiske vinterleker 1932 i Lake Placid og 1936 i Garmisch-Partenkirchen.
Hultén vant en olympisk bronsemedalje i kunstløp i Vinter-OL 1936 i Garmisch-Partenkirchen, hun kom på tredjeplass bak Sonja Henie fra Norge og britiske Cecilia Colledge.
Varignons teorem
Varignons teorem beskriver en enkel, geometrisk egenskap ved firkanter. Det ble bevist av den franske matematiker Pierre Varignon ved bruk av euklidsk geometri og ble publisert i 1731, ni år etter hans død. Teoremet sier at midtpunktene til firkanten danner et parallellogram. Omkretsen til parallellogrammet er lik summen av diagonalene til firkanten.
Når firkanten er plan og konveks, det vil si at den ikke har noen sider som går 'innover', er arealet  av parallellogrammet halvparten av arealet til firkanten. Varignons parallellogram er alltid plant, også når den gitte firkanten ikke er det.
Geometrisk bevis
Teoremet ble opprinnelig bevist ved bruk av euklidsk geometri. Men det er mer generelt gyldig også i et affint rom. Det tillater et meget enkelt bevis ved bruk av affin geometri og affine kombinasjoner av punkt. Betrakter man de tre midtpunktene E, F  og G, så danner de et plan. I dette planet er nå (E - F)  en vektor som man kan brukes til å finne et nytt punkt i samme plan. Dette punktet er nå (C + D)/2 + (A + B)/2 − (B + C)/2 = (A + D)/2  da det er her tillatt å løse opp parentesene. Men dette er akkurat midtpunktet mellom A  og D. Det beviser at midtpunktene EFGH  danner et parallellogram som ligger i et plan.
Omkrets av parallellogrammet
Siden EF  i parallellogrammet er halvparten av diagonalen AC. Det gjelder også for siden HG. Summen av disse to sidene er derfor lik AC. På samme måte er summen av sidene FG  og HE  lik den andre diagonalen BD. Det viser at summen av sidene i Varignons parallellogram er lik summen av de to diagonalene i den gitte firkanten.
I affin geometri er ikke lengder av linjestykker definert. Derimot kan man snakke entydig om forhold mellom lengder i samme retning. På denne måten må dette beviset forstås her.
Taquaraçu de Minas
Taquaraçu de Minas er en kommune i delstaten Minas Gerais i sørøstregionen av Brasil.
Jordi Ribera
Karriere
Ribera overtok ansvaret for det brasilianske herrelandslaget etter Javier Costa i 2012.
Under Panamerikamesterskapet i 2012 ledet han Brasil til finale mot Argentina hvor de tapte 22–21. Sølvmedaljen sørget allikevel for en plass i Håndball-VM 2013, hvor de røk for Spania i åttendedelsfinalen.
Ribera kvalifiserte Brasil til sitt ellevte strake verdensmesterkap da han fulgte opp sølvmedaljen fra 2012 etter et overlegent 30–19-tap mot Argentina i finalen av Panamerikamesterskapet 2014.
Ungarn under Sommer-OL 1928
Ungarn under Sommer-OL 1928. 110 sportsutøvere fra Ungarn deltok i tolv grener under Sommer-OL 1928 i Amsterdam. Landet kom på niendeplass på den uoffisielle medaljestatistikken med fire gull- og fem sølvmedaljer. Kálmán Egri var Ungarns flaggbærer under åpningsseremonien.
Færder forlag
Færder forlag er et lite bokforlag i Vestfold som utgir fag- og skjønnlitteratur med lokal tilknytning. Redaktør og forlegger er forfatter og journalist Bernt Eggen.
Færder forlag ble dannet i Tønsberg i august 1997 av Tunsberg Litterære Selskap og det lokale kulturtidsskriftet «Kult» der Bernt Eggen er redaktør. Aksjeselskapet Færder forlag gikk imidlertid konkurs etter 29 utgivelser i 2001, og drives i dag av Eggen som enkeltpersonforetak. Hittil har novelleantologiene «Tyve toner» (1997) og «Tretti toner» (1998) hatt høyeste opplagstall med henholdsvis 3000 og 2500 trykte eksemplarer.
Papirmaskin
En papirmaskin er en maskin som anvendes for å fremstille papir fra papirmasse. Prinsippene i en moderne papirmaskin er de samme som i Fourdrinier-maskinen og ble utviklet ca. 1800. Papirmassen går igjennom flere prosessteg før den ender som ferdig papir. Tilsats av kjemikalier, fyllmidler, mekanisk bearbeiding og eventuell bestrykning blir gjort for at papiret skal få de ønskede egenskapene.
En moderne papirmaskin er et stort anlegg og kan være rundt ti meter bred og flere hundre meter lang. Det finnes maskiner som produserer hundretalls tonn papir i døgnet. De fleste papirmaskiner kjøres døgnkontinuerlig og styres av operatører som jobber på skift.
Historie
Selv om andre maskiner ble tatt i bruk tidligere, så ble det Fourdrinier-maskinen som ble grunnlaget for det meste av moderne papirfremstilling. Oppfinnelsen ble patentert i Frankrike i 1799 og i 1801 i England. Videreutviklingen foregikk i England på begynnelsen av 1800-tallet.
Papirmaskin
En papirmaskin har i prinsipp fire partier: Våtende (maling og vireparti), pressparti, tørkeparti og kalandrering. Før papirmassen kommer inn på selve papirmaskinen må den slås opp og males for at papiret skal bli sterkere. Tilslutt rulles papiret normalt opp på store ruller (tamburer).
Volkspolizei
Deutsche Volkspolizei (DVP) – for det meste bare kalt Volkspolizei (VP)  (folkepolitiet) – var politiet i DDR. Polititjenestemennene ble i vesttysk språkbruk gjerne omtalt som VoPos.
Papirmaskin
Oppslagning / Maling
Et papirbruk får inn papirmasse som tørkede ark i baler eller pumpmasse (suspensjon av papirmasse i vann) direkte fra et massebruk.
Volkspolizei
Framvekst
Allerede 1. juni 1945 ble Volkspolizei innført i den sovjetiske okkupasjonssonen i Tyskland. Fra 1952 ble det etter sovjetisk forbilde innført Abschnittsbevollmächtigte (ABV). En slik lokal polititjenestemann ble tilvist en bydel eller landsby der han var ansvarlig for ro og orden. En ABV patruljerte distriktet sitt og ideelt sett skulle publikum kunne ta opp problemer med ham. Interessert borgere kunne melde seg som frivillige hjelpere for VP.
Organisasjon
VP var underlagt innenriksministeren i DDR. Fra 1963 hadde han også tittel som sjef for VP. Videre nedover var Volkspolizei inndelt i distrikter i henhold til de administrative enhetene i DDR-staten.